Legal Document

Category: 118

Text:
7. ΝΟΜΟΘΕΤ. ΔΙΑΤΑΓΜΑ υπ’ αριθ. 397 της 31/31 Δεκ. 1969 (ΦΕΚ Α΄ 289) Περί καθορισμού των δαπανών διαχειρίσεως, αποθηκεύσεως και διανομής υγρών καυσίμων κατά τα έτη 1967-1969. Άρθρ.1.-Το συνολικόν ποσόν πάντων των εξόδων διακινήσεως και λοιπών στοιχείων, άτινα επιβαρύνουν το κόστος διαχειρίσεως, αποθηκεύσεως και διανομής της βενζίνης αυτοκινήτων και του ακαθάρτου πετρελαίου υπό των εταιρειών εμπορίας και διανομής πετρελαιοειδών κατά το από 1.1.1967 μέχρι 31.12.1969 χρονικόν διάστημα καθορίζεται ως ακολούθως: α)Δια την βενζίνην (PREMIUM ή REGULAR, κατά Μ.Τ. δραχ. 562,27. β)Δια το ακάθαρτον πετρέλαιον (ΝΤΗΖΕΛ) κατά Μ.Τ. δραχ. 288,01. Άρθρ.2.-Η υπό του Α.Ν. 29/1967 επιβληθείσα αύξησις του χαρτοσήμου (από 1% εις 2%), προστίθεται εις το εν άρθρ. 1 καθοριζόμενον συνολικόν ποσόν γενικών εξόδων των εταιρειών εμπορίας και διανομής πετρελαιοειδών, και δια την αυτήν από της ισχύος του Νόμου εκείνου μέχρι 31.12.1969 χρονικήν περίοδον, αποδιδομένη εις ταύτας υπό του Δημοσίου. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 28.Ζ.γ.7 Φόρος Καταναλώσεως Πετρελαιοειδών